**บทคัดย่อ กิจกรรมในโครงการรณรงค์ป้องกันและแก้ไขปัญหายาเสพติด TO BE NUMBER ONE**

**1. มหกรรมรวมพลสมาชิก TO BE NUMBER ONE งานมะขามหวานนครบาลเพชรบูรณ์ ประจำปี 2564**

จังหวัดเพชรบูรณ์ โดยสำนักงานสาธารณสุขจังหวัดเพชรบูรณ์ กำหนดจัดกิจกรรมการประกวดแข่งขันกิจกรรมเชิงสร้างสรรค์ TO BE NUMBER ONE ภายใต้ชื่องาน “มหกรรมรวมพลสมาชิก TO BE NUMBER ONE งานมะขามหวานนครบาลเพชรบูรณ์” ประจำปี 2564 ในวันอังคารที่ 2 มีนาคม 2564 ณ เวทีกลางงานมะขามหวานนครบาลเพชรบูรณ์ โดยมีการจัดประกวดกิจกรรมเชิงสร้างสรรค์ เพื่อเป็นการประชาสัมพันธ์ให้สมาชิก TO BE NUMBER ONE เกิดค่านิยมเป็นหนึ่งโดยไม่พึ่งยาเสพติด และคัดเลือกเป็นตัวแทนจังหวัดเข้าสู่การประกวดระดับภาค โดยมีกิจกรรมการประกวดทั้งหมด 3 กิจกรรม ดังนี้

❖ TO BE NUMBER ONE TEEN DANCERCISE

• รุ่น Junior อายุ ระหว่าง 6 – 9 ปี

• รุ่น Pre-Teenage อายุ ระหว่าง 10 – 14 ปี

• รุ่น Teenage อายุ ระหว่าง 15 – 21 ปี

❖ TO BE NUMBER ONE IDOL อาย ระหว่าง 15 – 17 ปี

❖ TO BE NUMBER ONE ร้อง เต้น เล่นดนตรี ลักษณะและเนื้อหาการแสดง เป็นการแสดงรูปแบบใดก็ได้ เช่น ละคร ลำตัด รำ ร้องเพลง เต้นหรือจะผสมผสานระหว่างรูปแบบต่างๆ เนื้อหาในโครงการ TO BE NUMBER ONE

เพื่อเป็นการเตรียมความพร้อมของการจัดกิจกรรม เมื่อวันที่ 23 กุมภาพันธ์ 2564 สำนักงานสาธารณสุขจังหวัดเพชรบูรณ์ ได้ดำเนินการฝึกซ้อมการแสดงของเยาวชนต้นแบบเก่งและดี TO BE NUMBER ONE IDOL เพื่อแสดงในพิธีเปิด ทั้งนี้ขอขอบคุณศูนย์ประสานงานอำเภอ TO BE NUMBER ONE ที่ให้การสนับสนุน ส่งเยาวชนเข้าร่วมกิจกรรมการประกวดทุกประเภท

**2. กิจกรรมการสร้างและพัฒนาเครือข่าย TO BE NUMBER ONE ON TOUR ในสถานศึกษา**

สำนักงานสาธารณสุขจังหวัดเพชรบูรณ์ ได้ดำเนินกิจกรรมการสร้างและพัฒนาเครือข่าย TO BE NUMBER ONE ภายใต้กิจกรรม TO BE NUMBER ONE ON TOUR เพื่อสร้างและพัฒนาเครือข่ายการดำเนินกิจกรรมของชมรม TO BE NUMBER ONE ในสถานศึกษา และให้สมาชิกเข้าร่วมกิจกรรมเชิงสร้างสรรค์ โดยกำหนดจัดกิจกรรมจำนวน 2 วัน ในวันที่ 16 กุมภาพันธ์ 2564 ณ โรงเรียนเพชรพิทยาคม และวันที่ 17 กุมภาพันธ์ 2564 ณ โรงเรียนองค์การบริหารส่วนจังหวัดเพชรบูรณ์ (วังชมภูวิทยาคม) อำเภอเมืองเพชรบูรณ์ จังหวัดเพชรบูรณ์

**3. กิจกรรมแลกเปลี่ยนเรียนรู้สร้างเครือข่ายการระหว่างชมรม TO BE NUMBER ONE จังหวัดนครราชสีมาและชมรม TO BE NUMBER ONE ในจังหวัดเพชรบูรณ์**

ด้วย สำนักงานสาธารณสุขจังหวัดนครราชสีมา ได้ประสานขอศึกษาดูงานจังหวัด/ชมรม TO BE NUMBER ONE ซึ่งกำหนดจัดกิจกรรมแลกเปลี่ยนเรียนรู้สร้างเครือข่ายการระหว่างชมรม TO BE NUMBER ONE จังหวัดนครราชสีมาและชมรม TO BE NUMBER ONE ในจังหวัดเพชรบูรณ์ ประกอบด้วย จังหวัด อำเภอ และเครือข่ายชมรม TO BE NUMBER ONE พื้นที่จังหวัดเพชรบูรณ์ ในวันที่ 19 กุมภาพันธ์ 2564 ณ ห้องประชุมพ่อขุนผาเมือง สำนักงานสาธารณสุขจังหวัดเพชรบูรณ์โดยมีการแลกเปลี่ยนและนำเสนอผลการดำเนินงาน ของชมรม TO BE NUMBER ONE จังหวัดเพชรบูรณ์ และชมรม TO BE NUMBER ONE ของจังหวัดนครราชสีมา และได้มีการลงนามบันทึกข้อตกลงร่วมกันที่จะขับเคลื่อนการดำเนินงานโครงการรณรงค์ป้องกันและแก้ไขปัญหายาเสพติด

**จึงเรียนมาเพื่อโปรดทราบ .............................................................**...............................................................

**ข้อพิจารณา**

-

**มติที่ประชุม..**.....................................................................................................................................................